CELEX: 32005D0270
Language: hu
Date: 2005-03-22 00:00:00
Title: 2005/270/EK: A Bizottság határozata (2005. március 22.) az Európai Parlament és a Tanács csomagolásról és a csomagolási hulladékról szóló 94/62/EK irányelve szerinti adatbázisrendszerre vonatkozó formátumok létrehozásáról (az értesítés a C(2005) 854. számú dokumentummal történt) (EGT vonatkozású szöveg)

5.4.2005   
            
            
               HU
            
            
               Az Európai Unió Hivatalos Lapja
            
            
               L 86/6
            
         A BIZOTTSÁG HATÁROZATA
   (2005. március 22.)
   az Európai Parlament és a Tanács csomagolásról és a csomagolási hulladékról szóló 94/62/EK irányelve szerinti adatbázisrendszerre vonatkozó formátumok létrehozásáról
   (az értesítés a C(2005) 854. számú dokumentummal történt)
   (EGT vonatkozású szöveg)
   (2005/270/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó Szerződésre,
   tekintettel a csomagolásról és a csomagolási hulladékról szóló, 1994. december 20-i 94/62/EK európai parlamenti és tanácsi irányelvre (1) és különösen annak 12. cikke (3) bekezdésére,
   mivel:
   
               (1)
            
            
               A Bizottság 97/138/EK határozatában (2) a 94/62/EK irányelv keretében harmonizált adatok nyújtása céljából létrehozott táblázatokat felül kell vizsgálni, és egyszerűsíteni kell az alkalmazásuk során szerzett tapasztalatok figyelembevétele érdekében.
            
         
               (2)
            
            
               E táblázatoknak tükrözniük kell a 2004/12/EK irányelvvel módosított 94/62/EK irányelvben meghatározott célokat.
            
         
               (3)
            
            
               Hogy biztosítható legyen a tagállamok között az adatok összehasonlíthatósága, szükséges rögzíteni a táblázatokban foglalt adatokra, illetve azok mértékegységeire és helyesbítésére vonatkozó részletes szabályokat, valamint lehetővé tenni, hogy a tagállamok önkéntes alapon további adatokat szolgáltassanak.
            
         
               (4)
            
            
               Tekintettel az emiatt szükségessé vált módosítások nagy számára, a 97/138/EK határozatot másik határozattal kell helyettesíteni az érthetőség érdekében.
            
         
               (5)
            
            
               Az e határozatban előírt intézkedések összhangban vannak a 94/62/EK irányelv 21. cikke értelmében létrehozott bizottság véleményével,
            
         ELFOGADTA EZT A HATÁROZATOT:
   1. cikk
   E határozat megállapítja a csomagolásról és a csomagolási hulladékról szóló adatbázishoz azon táblázatokat, amelyekről a 94/62/EK irányelv 12. cikke rendelkezik.
   2. cikk
   (1)   A 94/62/EK irányelv 3. cikkében felsorolt vonatkozó fogalommeghatározásokon túlmenően az alábbi fogalommeghatározásokat kell alkalmazni:
   
               a)
            
            
               „kompozitcsomagolás”: különböző, egymástól kézzel szétválaszthatatlan anyagokból álló csomagolást jelent, amely anyagok egyike sem halad meg egy adott tömegszázalékot;
            
         
               b)
            
            
               „csomagolási hulladék keletkezése”: azon csomagolóanyag-mennyiséget jelenti, amely a 75/442/EGK tanácsi irányelv (3) 1. cikkével összhangban áruk tárolása, védelme, kezelése, szállítása és bemutatása céljából való felhasználását követően hulladékká válik egy adott tagállam területén;
            
         
               c)
            
            
               „hasznosított csomagolási hulladék”: egy tagállamban keletkezett csomagolási hulladék azon mennyiségét jelenti, amely hasznosításra kerül, függetlenül attól, hogy a csomagolási hulladékot az adott tagállamban, egy másik tagállamban vagy a Közösségen kívül hasznosítják;
            
         
               d)
            
            
               „hasznosított vagy hulladékégető műben energetikai hasznosítással elégetett csomagolási hulladék”: egy tagállamban keletkezett csomagolási hulladék azon mennyiségét jelenti, amelyet hasznosítanak, vagy hulladékégető műben energetikai hasznosítással elégetnek, függetlenül attól, hogy a csomagolási hulladékot az adott tagállamban, egy másik tagállamban vagy a Közösségen kívül hasznosítják, vagy hulladékégető műben energetikai hasznosítással égetik el;
            
         
               e)
            
            
               „anyagában hasznosított csomagolási hulladék” egy tagállamban keletkezett csomagolási hulladék azon mennyiségét jelenti, amely anyagában történő hasznosításra kerül, függetlenül attól, hogy a csomagolási hulladék az adott tagállamban, egy másik tagállamban vagy a Közösségen kívül kerül anyagában történő hasznosításra;
            
         
               f)
            
            
               a 94/62/EK irányelv 6. cikk (1) bekezdése értelmezésében a „hasznosított vagy hulladékégető műben energetikai hasznosítással elégetett hulladék aránya” a hasznosított vagy hulladékégető műben energetikai hasznosítással elégetett csomagolási hulladék összes mennyiségének és a képződött csomagolási hulladék összes mennyiségének hányadosát jelenti;
            
         
               g)
            
            
               a 94/62/EK irányelv 6. cikk (1) bekezdése alkalmazásában az „anyagában történő hasznosítási arány” az anyagában hasznosított csomagolási hulladék összes mennyiségének és a képződött csomagolási hulladék összes mennyiségének hányadosát jelenti.
            
         (2)   Az (1) bekezdés b) pontjában említett csomagolásihulladék-keletkezés nem foglalja magában a csomagolás, vagy csomagoló anyagok termeléséből, vagy bármely más termelési, gyártási folyamatból származó maradékokat.
   E határozat alkalmazásában feltételezhető az, hogy az egy tagállamban képződött csomagolási hulladék mennyisége megegyezik az adott tagállamban ugyanabban az évben piaci forgalomba hozott csomagolások mennyiségével.
   3. cikk
   (1)   Az „összes csomagolásra” vonatkozó adatok magukban foglalják a 94/62/EK irányelv 2. cikk (1) bekezdésében és 3. cikk (1) bekezdésében meghatározott minden csomagolást.
   Különösen a kisebb mennyiségekben előforduló anyagok és az e határozatban nem említett anyagok esetében becslések alkalmazhatók. E becsléseknek a rendelkezésre álló legjobb információkon kell alapulniuk, és a 7. cikkel összhangban kell leírni őket.
   (2)   Az újrahasználható csomagolásnál azt az időpontot kell a piaci forgalomba hozatal időpontjaként figyelembe venni, amikor a csomagolást először bocsátják azon árukkal együtt a fogyasztók rendelkezésére, amelyek tárolására, védelmére, kezelésére, leszállítására vagy prezentálására a csomagolást szánják.
   Az újrahasználható csomagolást nem kell csomagolási hulladéknak tekinteni, amikor azt az újra történő használat céljából visszaküldik, vagy úgy tekinteni, hogy csomagolásként piaci forgalomba hozzák, amikor egy árunál újrahasználják és ismét a fogyasztók rendelkezésére bocsátják.
   Az újrahasználható csomagolást csomagolási hulladéknak kell tekinteni, ha hasznos élettartama végén kivonják a forgalomból.
   E határozat alkalmazásában egy meghatározott tagállamban az újrahasználható csomagolásból származóan keletkezett csomagolási hulladékról feltehető, hogy mennyisége megegyezik az adott tagállamban, ugyanabban az évben az újrahasználható csomagolásból piaci forgalomba hozott mennyiséggel.
   (3)   A kompozitcsomagolást a tömegszázalék szerint túlsúlyban lévő összetevő alapján kell jelenteni.
   A kompozit anyagok hasznosításáról és anyagában történő hasznosításáról szóló különálló adatokat önkéntes alapon lehet szolgáltatni.
   (4)   A hasznosított vagy anyagában hasznosított csomagolási hulladék tömege a hatékony hasznosítási vagy anyagában történő hasznosítási folyamatba bevitt csomagolási hulladék mennyiségével egyenlő. Akkor, ha egy hulladékválogató létesítmény, a hatékony hasznosítási vagy anyagában történő hasznosítási technológiák felé történő kibocsátását jelentős veszteségek nélkül végzi, akkor elfogadható az, hogy ezt a kibocsátást a hasznosított vagy anyagában hasznosított csomagolási hulladék tömegének tekintsék.
   4. cikk
   (1)   A Közösségből exportált csomagolási hulladékot csak akkor lehet hasznosított vagy anyagában hasznosított hulladékként figyelembe venni, ha egyértelmű bizonyíték van arra, hogy a hasznosításra vagy anyagában történő hasznosításra a közösségi jogszabályok által előírt feltételekkel nagyjából egyenértékű feltételek mellett került sor.
   (2)   A csomagolási hulladék országhatáron át történő szállításánál be kell tartani a 259/93/EGK tanácsi rendelet (4), az 1420/1999/EK tanácsi rendelet (5) és az 1547/1999/EK bizottsági rendelet (6) rendelkezéseit.
   (3)   Más tagállamban vagy a Közösségen kívül keletkezett csomagolási hulladékot, amelyet hasznosítás vagy anyagában történő hasznosítás céljából hoznak be egy tagállamba, nem szabad hasznosítottként vagy anyagában hasznosítottként elszámolni, abban a tagállamban, ahova a csomagolási hulladék érkezik.
   5. cikk
   (1)   A hasznosított vagy anyagában hasznosított csomagolási hulladék tömegét a csomagolási hulladék természetes nedvességtartalma mellett kell mérni, amelynek a piaci forgalomba hozott egyenértékű csomagolás nedvességtartalmával összehasonlítható mértékűnek kell lennie.
   A hasznosított vagy anyagában hasznosított csomagolási hulladék tömegének mért adatait korrigálni kell, ha a csomagolási hulladék nedvességtartalma rendszeresen és jelentősen eltér a piaci forgalomba hozott csomagolás nedvességtartalmától, és ha fennáll annak kockázata, hogy ez a csomagolás hasznosítási vagy anyagában történő hasznosítási arányának jelentős túl- vagy alulbecsléséhez vezethet.
   E korrekcióknak kivételes esetekre kell korlátozódniuk, amelyeket sajátos éghajlati vagy egyéb körülmények okoznak.
   A jelentős korrekciókat az adatösszesítéseknél kell jelenteni, amint arról a 7. cikk rendelkezik.
   (2)   A hasznosított vagy anyagában hasznosított csomagolási hulladék tömegébe, amennyire ez gyakorlati szempontból célszerű, nem szabad beleszámítani a csomagolási hulladékkal együtt begyűjtött nem csomagolási anyagok tömegét.
   A hasznosított vagy anyagában hasznosított csomagolási hulladék tömegéről szóló adatokat korrigálni kell, ha a tényleges hasznosítási vagy anyagában történő hasznosítási folyamathoz küldött hulladékban található nem csomagolási anyagok mennyisége azt a kockázatot rejti magában, hogy a csomagolás hasznosítási vagy anyagában történő hasznosítási arányainak jelentős túl- vagy alulbecslése következhet be.
   A kis mennyiségű nem csomagolási anyagok és a szennyeződések miatt, amelyek rendszeresen előfordulhatnak a csomagolási hulladékban, nem szükséges korrekciót végezni.
   A jelentős korrekciókat az adatok összeállításáról szóló leírásban kell jelenteni, amint azt a 7. cikk előírja.
   6. cikk
   A 3., 4. és 5. bekezdések mutatis mutandis alkalmazandók a hulladékégető műben energetikai hasznosítással elégetett csomagolási hulladékra is.
   7. cikk
   A tagállamok évente kitöltik a mellékletben bemutatott táblázatokat és elektronikus úton elküldik azokat a Bizottságnak.
   E táblázatok az egyes naptári évek egészére vonatkoznak, és az Európai Parlament és a Tanács hulladékra vonatkozó statisztikákról szóló, 2150/2002/EK (7) rendelet sérelme nélkül kell azokat az adott év végétől számított 18 hónapon belül megküldeni a Bizottságnak.
   A Bizottság ezeket az adatokat nyilvános weboldalon hozzáférhetővé teszi.
   A kitöltött táblázatokkal együtt a tagállamoknak megfelelő leírást is küldeniük kell arról, hogyan állították össze az adatokat. E leírásnak magyarázatot kell adnia bármely alkalmazott becslésről is.
   8. cikk
   A kitöltött táblázatokon túlmenően, a tagállamok önkéntesen szolgáltathatnak a csomagolásról és a csomagolási hulladékokról további adatokat is, ha ezek az adatok rendelkezésre állnak. Ilyen adatok lehetnek:
   
               a)
            
            
               az üres csomagolóeszközök termeléséről, kiviteléről és behozataláról szóló adatok;
            
         
               b)
            
            
               az újrahasználható csomagolásokról szóló adatok;
            
         
               c)
            
            
               a csomagolás sajátos altípusairól, így a kompozit csomagolásokról szóló adatok;
            
         
               d)
            
            
               a csomagolásban jelenlévő nehézfémek koncentrációjának szintjéről a 94/62/EK irányelv 11. cikkének értelmében, és az egészségre ártalmas és egyéb veszélyes anyagok jelenlétéről szóló adatok az említett irányelv II. melléklet, 1. pont, harmadik francia bekezdése értelmében;
            
         
               e)
            
            
               a csomagolásban szennyeződésként maradó anyagnak tulajdoníthatóan, a 91/689/EGK tanácsi irányelv (8) és a 2000/532/EK bizottsági határozat (9) értelmében veszélyesnek minősülő csomagolási hulladék.
            
         9. cikk
   A tagállamoknak az adatokat az e határozat mellékletében bemutatott táblázatokban kell szolgáltatniuk, a 2003. évre vonatkozó adatokkal kezdődően.
   10. cikk
   A 97/138/EK határozat hatályát veszti.
   11. cikk
   E határozat címzettjei a tagállamok.
   
      Kelt Brüsszelben, 2005. március 22-én.
      
         
            a Bizottság részéről
         
         Stavros DIMAS
         
            a Bizottság tagja
         
      
   
   
      (1)  HL L 365., 1994.12.31., 10. o. A legutóbb a 2004/12/EK irányelvvel (HL L 47., 2004.2.18., 26. o.) módosított irányelv.
   
      (2)  HL L 52., 1997.2.22., 22. o.
   
      (3)  HL L 194., 1975.7.25., 39. o.
   
      (4)  HL L 30., 1993.2.6., 1. o.
   
      (5)  HL L 166., 1999.7.1., 6. o.
   
      (6)  HL L 185., 1999.7.17., 1. o.
   
      (7)  HL L 332., 2002.12.9., 1. o.
   
      (8)  HL L 377., 1991.12.31., 20. o.
   
      (9)  HL L 226., 2000.9.6., 3. o.
   
      MELLÉKLET
      1. TÁBLÁZAT
      A tagállamban keletkezett és az adott tagállamban vagy azon kívül hasznosított vagy hulladékégető műben energetikai hasznosítással elégetett csomagolási hulladék mennyiségei
      
                  (tonna)
               
            
                  Anyag
               
               
                  Keletkezett csomagolási hulladék
               
               
                  Az alábbi módszerekkel hasznosítva vagy hulladékégető műben energia-visszanyeréssel elégetve
               
            
                  Alapanyagként hasznosítva
               
               
                  Egyéb módon anyagában hasznosítva
               
               
                  Összes anyagában történő hasznosítás
               
               
                  Energia-visszanyerés
               
               
                  Hasznosítás más formái
               
               
                  Hulladékégető műben energetikai hasznosítással történő elégetés
               
               
                  Összes hasznosítás és hulladékégető műben energetikai hasznosítással történő elégetés
               
            
                   
               
               
                  (a)
               
               
                  (b)
               
               
                  (c)
               
               
                  (d)
               
               
                  (e)
               
               
                  (f)
               
               
                  (g)
               
               
                  (h)
               
            
                  Üveg
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Műanyag
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Papír/karton
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Fém
               
               
                  Alumínium
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Acél
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Összesen
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Fa
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Egyéb
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Összesen
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  
                              1.
                           
                           
                              Fehér négyzetek: Az adatok szolgáltatása kötelező. Becslések alkalmazhatók, de azoknak empirikus adatokon kell alapulniuk, és magyarázatot kell fűzni hozzájuk a módszertani leírásban.
                           
                        
                              2.
                           
                           
                              Halványan árnyékolt négyzetek: Az adatszolgáltatás kötelező, de közelítő becslések elfogadhatók. E becslésekhez a módszertani leírásban magyarázatot kell fűzni.
                           
                        
                              3.
                           
                           
                              Sötéten árnyékolt négyzetek: Az adatok szolgáltatása önkéntes.
                           
                        
                              4.
                           
                           
                              E határozat alkalmazásában a műanyagok anyagában történő hasznosításának számításánál kizárólag a „polimerből-polimert” eredményező folyamatok vehetők figyelembe.
                           
                        
                              5.
                           
                           
                              A (c) oszlop magában foglalja az anyagában történő hasznosítás összes formáját, beleértve a szerves anyagában történő hasznosítást is, de nem tartalmazza az alapanyagában történő „anyagában történő hasznosítást”.
                           
                        
                              6.
                           
                           
                              A (d) oszlopnak a (b) és (c) oszlopok összegének kell lennie.
                           
                        
                              7.
                           
                           
                              Az (f) oszlop magában foglalja a hasznosítás összes formáját, kivéve az anyagában történő hasznosítást és az energetikai hasznosítást.
                           
                        
                              8.
                           
                           
                              A (h) oszlopnak a (d), (e), (f) és (g) oszlopok összegének kell lennie.
                           
                        
                              9.
                           
                           
                              A hasznosítás vagy a hulladékégető műben energetikai hasznosítással történő elégetés aránya a 94/62/EK irányelv 6. cikk (1) bekezdése értelmében: (h) oszlop/(a) oszlop.
                           
                        
                              10.
                           
                           
                              Az anyagában történő hasznosítási arány a 94/62/EK irányelv 6. cikk (1) bekezdésének alkalmazásában: (d) oszlop/(a) oszlop.
                           
                        
                              11.
                           
                           
                              A fára vonatkozó adatokat nem szabad az egyes csomagolóanyagok minimum 15% tömegszázalékos célkitűzésének elérésénél a számításnál felhasználni, amint arról a 2004/12/EK irányelvvel módosított 94/62/EK irányelv 6. cikk (1) bekezdésének c) pontja rendelkezik.
                           
                        
            
         
      2. TÁBLÁZAT
      A hasznosítás vagy a hulladékégető műben energetikai hasznosítással történő elégetés céljából más tagállamokba vagy a Közösségen kívülre küldött, vagy exportált csomagolási hulladék mennyiségei
      
                  (tonna)
               
            
                  Anyag
               
               
                  Más tagállamokba vagy a Közösségen kívülre az alábbi célokból küldött, vagy exportált csomagolási hulladék
               
            
                  Alapanyagként hasznosítva
               
               
                  Egyéb módon anyagában hasznosítva
               
               
                  Energia-visszanyerés
               
               
                  A hasznosítás más formái
               
               
                  Hulladék-égető műben energetikai hasznosítással történő elégetés
               
            
                  Üveg
               
               
                   
               
               
                   
               
               
                   
               
               
                   
               
               
                   
               
            
                  Műanyag
               
               
                   
               
               
                   
               
               
                   
               
               
                   
               
               
                   
               
            
                  Papír és karton
               
               
                   
               
               
                   
               
               
                   
               
               
                   
               
               
                   
               
            
                  Fém
               
               
                  Alumínium
               
               
                   
               
               
                   
               
               
                   
               
               
                   
               
               
                   
               
            
                  Acél
               
               
                   
               
               
                   
               
               
                   
               
               
                   
               
               
                   
               
            
                  Összesen
               
               
                   
               
               
                   
               
               
                   
               
               
                   
               
               
                   
               
            
                  Fa
               
               
                   
               
               
                   
               
               
                   
               
               
                   
               
               
                   
               
            
                  Egyéb
               
               
                   
               
               
                   
               
               
                   
               
               
                   
               
               
                   
               
            
                  Összesen
               
               
                   
               
               
                   
               
               
                   
               
               
                   
               
               
                   
               
            
                  
                              1.
                           
                           
                              E táblázat adatai csak azon mennyiségekre vonatkoznak, amelyeket a 94/62/EK irányelv által előírt kötelezettségek értelmében figyelembe kell venni. Ezek az adatok az 1. táblázatban már szolgáltatott adatok részhalmazai. Ez a táblázat csak tájékoztatási célokat szolgál.
                           
                        
                              2.
                           
                           
                              Halványan árnyékolt négyzetek: Az adatok szolgáltatása kötelező, de megközelítő becslések elfogadhatók. E becslésekhez a módszertani leírásban magyarázatot kell fűzni.
                           
                        
                              3.
                           
                           
                              Sötéten árnyékolt négyzetek: Az adatszolgáltatás önkéntes.
                           
                        
                              4.
                           
                           
                              E határozat értelmében a műanyagok anyagában történő hasznosításánál a „polimerből-polimert” eredményező folyamatokból származó anyagmennyiségek vehetők figyelembe.
                           
                        
            
         
      3. TÁBLÁZAT
      Más tagállamokban keletkezett vagy a Közösségen kívülről importált és a tagállamban hasznosításra vagy hulladékégető műben energetikai hasznosítással történő égetésre küldött csomagolási hulladékok mennyiségei
      
                  (tonna)
               
            
                  Anyag
               
               
                  Más tagállamokban keletkezett vagy a Közösségen kívülről importált és a tagállamba az alábbi célokból küldött csomagolási hulladék:
               
            
                  Alapanyagként hasznosítva
               
               
                  Egyéb módon anyagában hasznosítva
               
               
                  Energia-visszanyerés
               
               
                  A hasznosítás más formái
               
               
                  Hulladékégető műben energetikai hasznosítással történő elégetés
               
            
                  Üveg
               
               
                   
               
               
                   
               
               
                   
               
               
                   
               
               
                   
               
            
                  Műanyag
               
               
                   
               
               
                   
               
               
                   
               
               
                   
               
               
                   
               
            
                  Papír és karton
               
               
                   
               
               
                   
               
               
                   
               
               
                   
               
               
                   
               
            
                  Fém
               
               
                  Alumínium
               
               
                   
               
               
                   
               
               
                   
               
               
                   
               
               
                   
               
            
                  Acél
               
               
                   
               
               
                   
               
               
                   
               
               
                   
               
               
                   
               
            
                  Összesen
               
               
                   
               
               
                   
               
               
                   
               
               
                   
               
               
                   
               
            
                  Fa
               
               
                   
               
               
                   
               
               
                   
               
               
                   
               
               
                   
               
            
                  Egyéb
               
               
                   
               
               
                   
               
               
                   
               
               
                   
               
               
                   
               
            
                  Összesen
               
               
                   
               
               
                   
               
               
                   
               
               
                   
               
               
                   
               
            
                  
                              1.
                           
                           
                              Az e táblázatban foglalt adatok csak tájékoztatási célt szolgálnak. Nem tartalmazza őket az 1. táblázat és nem vehetők figyelembe az adott tagállam által a célértékek teljesítése során.
                           
                        
                              2.
                           
                           
                              Sötéten árnyékolt négyzetek: Az adatszolgáltatás önkéntes.
                           
                        
                              3.
                           
                           
                              E határozat alkalmazásában a műanyagok anyagában történő hasznosításánál a „polimerből-polimert” eredményező folyamatokból származó anyagmennyiségek vehetők figyelembe.